EkBass/fiwiki-20250220-pages-articles huggingface dataset:
Ellen Andrea Wang

Ellen Andrea Wang (s. 10. lokakuuta 1986 Gjøvik) on norjalainen kontra­basisti ja laulaja-lauluntekijä, jonka musiikissa yhdistyvät jazz-, pop- ja rockvaikutteet. Hän on soittanut myös tois­sijaisesti sähköbassoa. == Ura == Wang aloitti lapsena viulunsoiton, mutta siirtyi 16-vuotiaana kontra­bassoon. Hän opiskeli muiden muassa Bjørn Kjellemyrin johdolla Norjan valtiollisessa musiikki­korkea­koulussa Oslossa. Vuonna 2009 hän perusti Jon Audun Baarin, Harald Lassenin ja Jonas Kilmork Vemøyn kanssa Pixel-jazz­yhtyeen. Se on levyttänyt Cuneifrom Recordsille ja saanut kansain­välistä tunnustusta. Soolo­debyyttinsä Wang teki vuonna 2014 albumilla Diving, jota seurasi toinen albumi Blank Out vuonna 2017. Jälkimmäinen toi Wangille Spellemann-ehdokkuuden jazz­kategoriassa. Hän on myös toiminut Hanna Paulsbergin ja Rohey Taalahin kanssa Gurls-triossa, jonka ensi­albumi Run Boy, Run ilmestyi vuonna 2018. Lisäksi hän on tehnyt yhteis­työtä Dag Arnesenin, Marilyn Mazurin, Manu Katchén ja Bugge Wesseltoftin kanssa. == Diskografia == * * * * * * * * == Lähteet == == Aiheesta muualla == * * * AllMusicissa Luokka:Norjalaiset kontrabasistit Luokka:Norjalaiset jazzlaulajat Luokka:Vuonna 1986 syntyneet Luokka:Elävät henkilöt
Marjo Ritavuori

Marjoriitta (Marjo) Ritavuori, o.s. Kirri, vuoteen 1939 Ruoranen (27. kesäkuuta 1914 Joensuu – 31. toukokuuta 1988 Espoo) oli suomalainen kätilö ja Kätilöopiston johtaja ja rehtori. Ritavuoren vanhemmat olivat lehtori Rikhard Abraham Ruoranen ja Siiri Katariina Kokko ja puoliso vuodesta 1948 toiminnanjohtaja Ilpo Arvid Ritavuori, ministeri Heikki Ritavuoren poika. Marjo Ritavuori tuli ylioppilaaksi 1935 ja valmistui sairaanhoitajaksi 1940, kätilöksi 1943 ja terveyssisareksi 1945. Hän oli Kätilöopiston ylikätilö 1943–1947 ja johtaja 1947–1952, Helsingin kaupungin kätilö 1954–1960 ja uudestaan Kätilöopiston johtaja 1960–1973 ja rehtori 1973–1976.Kuka kukin on (Aikalaiskirja) 1978, ss. 810–811. (Viitattu 13.10.2019)Kuolleita. Helsingin Sanomat, 28.6.1988, s. 4. == Lähteet == Luokka:Suomalaiset kätilöt Luokka:Suomen oppilaitosten rehtorit Luokka:Vuonna 1914 syntyneet Luokka:Vuonna 1988 kuolleet
Peter Herresthal

Peter Herresthal (s. 1970) on norjalainen viulisti.Peter Herresthal Grappa Herresthal tunnetaan työstään nykyohjelmiston parissa. Hän on soittanut muun muassa säveltäjän itsensä johtamana Thomas Adèsin konserton Concentric Paths. Muita säveltäjiä, joiden teoksia viululle ja orkesterille hän on solistina tulkinnut, ovat olleet Per Nørgård, Arne Nordheim, Ørjan Matre, Henri Dutilleux, Harrison Birtwistle, Olav Anton Thommessen, Henrik Hellstenius ja Jon Øivind Ness. Kapellimestareita, joiden kanssa Herresthal on esiintynyt, ovat olleet muiden muassa Andrew Manze, Martyn Brabbins, Anu Tali ja Sakari Oramo.Peter Herresthal Musiikin Aika Herresthal on tehnyt levytyksiä BIS- ja Simax-yhtiöille. Hän levytti Oslon filharmonikkojen kanssa Kaija Saariahon Graal théâtren, minkä lisäksi hän on levyttänyt Nordheimin, Nessin, Eivind Buenen ja Rolf Wallinin teoksia. Herresthalin instrumentti on milanolainen GB Guadagnini -viulu vuodelta 1753. Hän on saanut muiden muassa Spellemann- palkintoja. Herresthal on opettanut professorina Norjan valtiollisessa musiikkikorkeakoulussa ja toiminut vierailevana professorina Royal College of Musicissa, Lontoossa. == Lähteet == == Aiheesta muualla == * Viralliset sivut Luokka:Norjalaiset viulistit Luokka:Vuonna 1970 syntyneet Luokka:Elävät henkilöt
Hänen Majesteettinsa Keisarin käynti Helsingissä

Hänen Majesteettinsa Keisarin käynti Helsingissä on suomalainen vuonna 1915 valmistunut ajankohtaisdokumenttielokuva Venäjän keisari Nikolai II:n vierailusta Helsingissä maaliskuussa 1915. Elokuvan tuotti Ab Maxim Oy ja sen ensi-ilta oli Helsingin Maxim- ja Esplanaad-elokuvateattereissa 12. maaliskuuta 1915. Elokuvan kuvaaja pysyi piilossa neljä vuorokautta vierailun jälkeen, sillä venäläiset viranomaiset etsivät elokuvaa viedäkseen sen sensuroitavaksi Pietariin. Elokuva on säilynyt. Elonet : Hänen Majesteettinsa Keisarin käynti Helsingissä Nikolai II vieraili Helsingissä 10. maaliskuuta 1915. Hän saapui kaupunkiin keisarillisella junalla Tsarskoje Selosta. Vastaanottoseremoniat, joita ei saatu kuvata, olivat keskeneräisellä Helsingin rautatieasemalla. Asemalta keisari seurueineen ajoi autoilla Uspenskin katedraalille, jossa pidettiin lyhyt rukoushetki, ja sieltä Nikolainkirkkoon. Käynnin varsinainen tarkoitus oli Helsingissä olleiden Venäjän Itämeren laivaston laivojen ja Suomenlinnan tarkastus. Nikolai II vieraili myös keisarilliseen palatsiin (nykyinen Presidentinlinna) sijoitetussa tilapäisessä sotasairaalassa. == Lähteet == == Aiheesta muualla == * Keisari Nikolai II Helsingissä, Elävä Muisti-sivusto Luokka:Vuoden 1915 suomalaiset elokuvat Luokka:Suomalaiset dokumenttielokuvat Luokka:Suomalaiset mustavalkoelokuvat Luokka:Suomalaiset mykkäelokuvat
Meeri Saarsalmi

Meeri Marjatta Saarsalmi (18. kesäkuuta 1923 Tampere – 17. marraskuuta 2007 Espoo) oli Helsingin kauppakorkeakoulun markkinoinnin professori, ensimmäinen liiketaloustieteestä väitellyt nainen Suomessa ja samoin Suomen ensimmäinen liiketaloustieteen naispuolinen professori. ==Henkilöhistoria== Meeri Saarsalmen vanhemmat olivat lämpöteknikko Kustaa Saarsalmi ja Amanda Maria Krusell. Saarsalmi tuli ylioppilaaksi 1943 ja valmistui ekonomiksi 1945. Hän suoritti Indianan yliopistossa Yhdysvalloissa MBA-tutkinnon 1951 ja väitteli siellä liiketaloustieteen tohtoriksi (Doctor of Business Administration) vuonna 1955. Kauppatieteen kandidaatiksi Saarsalmi valmistui Suomessa 1960 ja lisensiaatiksi 1967, kauppatieteiden tohtoriksi hän väitteli 1972. Saarsalmi työskenteli Heelsingin kauppakorkeakoulussa assistenttina 1955–1961 ja lehtorina 1961–1973 ja oli Liiketaloustieteellisen tutkimuslaitoksen tutkija. Hänestä tuli kauppakorkeakoulun markkinoinnin apulaisprofessori 1973-1987, professuuria hän hoiti vuodesta 1980 ja siihen hänet nimitettiin 1987. Markkinoinnin professorin virasta Saarsalmi jäi eläkkeelle 1990.Kuka kukin on (Aikalaiskirja) 1978, s. 840. (Viitattu 13.10.2019)Professori Meeri Saarsalmi. HS Muistot, 16.12.2007. (Tilaajille, Viitattu 13.10.2019) ==Julkaisuja== * Some aspects of the thought underlying higher education for business in the United States, 1955 (väitöskirja) * Kauppakorkeakoulu 1911–1961: historiikki: opettaja- ja virkailijamatrikkeli, 1961 * Markkinoinnista teini-ikäisille, 1962 * Suomalaisen kuluttajan varainkäytöstä, 1966 * Consumer purchases of major durables, 1972 (väitöskirja) * Kuluttajan valintateoria ja kysyntätutkimus: approbatur-luentosarja 1975, 1975 * Miten laadin laudatur- tutkielman?, 1975 * Johtamistiede markkinoinnissa: markkinoinnin laudatur- luentosarja, 1975 * Markkinoinnin tutkiminen: markkinoinnin cl-luentosarja, 235D, 1976 * Markkinointitutkimus ja päätöksenteko, 1978 * Markkinoinnin tutkiminen, 1978 * Markkinoinnin toimivuusselvitys: (marketing audit), 1980 * Kuluttajan käyttäytymisen tutkiminen, 1981 * Liiketaloustiede: markkinoinnin harjoitus- ja pienryhmäselvityksiä, 1982 == Lähteet == Luokka: Suomalaiset tietokirjailijat Luokka: Suomalaiset professorit Luokka: Helsingin kauppakorkeakoulun professorit Luokka: Vuonna 1923 syntyneet Luokka: Vuonna 2007 kuolleet
Pangako Sa 'Yo (vuoden 2000 televisiosarja)

Pangako Sa 'Yo on televisioyhtiö ABS-CBN:n esittämä filippiiniläinen draamasarja. Sen päärooleissa ovat Kristine Hermosa, Jericho Rosales, Eula Valdez, Jean Garcia, Tonton Gutierrez, Amy Austria ja Jestoni Alarcon. ==Näyttelijät== == Aiheesta muualla == * Luokka:Filippiiniläiset draamasarjat Luokka:2000-vuosikymmenen televisiosarjat Luokka:ABS-CBN:n draamasarjat
Kay Tagal Kang Hinintay

Kay Tagal Kang Hinintay on televisioyhtiö ABS-CBN:n esittämä filippiiniläinen draamasarja. Sen päärooleissa ovat Lorna Tolentino, John Lloyd Cruz ja Bea Alonzo. ==Näyttelijät== == Aiheesta muualla == * Luokka:Filippiiniläiset draamasarjat Luokka:2000-vuosikymmenen televisiosarjat Luokka:ABS-CBN:n draamasarjat
Shibushi

Shibushi () on Japanin kaupunki Kyūshūn saarella Kagoshiman prefektuurissa. Se sijaitsee prefektuurin kaakkoisosassa Tyynenmeren Shibushinlahden pohjoisrannikolla ja rajautuu idässä Miyazakin prefektuuriin. Kaupungin itä- ja pohjoisosat ovat vuoristoisia, länsi- ja eteläosissa maasto on loivan kumpuilevaa. Shibushissa on 31 213 asukasta (heinäkuussa 2019) ja sen pinta- ala on 290,28 neliökilometriä. Shibushin kaupunki perustettiin vuonna 2006, kun aiempaan Shibushin maaseutukaupunkiin liitettiin Matsuyaman ja Ariaken maaseutukaupungit. Edo-kaudella Shibushi kehittyi muun muassa Ryūkyūsaarille suuntautuneen kaupan satamana ja on nykyäänkin merkittävä satamapaikkakunta. Kaupunkiin kuuluvilla maaseutualueilla harjoitetaan muun muassa riisin, teen ja bataattien viljelyä. Muita merkittäviä elinkeinoja ovat kalastus ja kiinansädepalmupuusta tehtyjen esineiden valmistus. Shibushin nähtävyyksiin kuuluvat esimerkiksi Yamamiya-jinjan pyhäkkö suurine kamferipuineen ja Birōjiman saari, jonka subtrooppinen kasvillisuus on nimitetty luonnonmuistomerkiksi. Shibushia palvelee JR Kyūshūn Nichinan-linja. == Kuvia == Tiedosto:Shibushi Station April 2018 01.JPG|Shibushin rautatieasema Tiedosto:枇榔島 - panoramio.jpg|Birōjima Tiedosto:Yamamiya Shrine Anraku 2012.JPG|Yamamiya-jinja == Lähteet == == Aiheesta muualla == * Kaupungin internetsivut Luokka:Kagoshiman prefektuurin kaupungit
Ravintolayleisöä kameran silmän lävitse

Ravintolayleisöä kameran silmän lävitse on suomalainen vuonna 1930 valmistunut lyhyt mainoselokuva. Elokuva valmistettiin Valentin Vaalan Laveata tietä -elokuvan rahoittamiseksi ja se on yksi ensimmäisiä suomalaisia mainoselokuvia. Elokuva on säilynyt.Elonet : Ravintolayleisöä kameran silmän lävitse Elokuvan kehystarinana on ravintolassa käynti ja sen yhteydessä esitellään eri tuotteita kuten Hilbert Lähteisen valmistamia naisten turkkeja, Nokian valmistamia naisten kalosseja, Kultanauha-margariinia, Kahvi- osakeyhtiön Stadion-kahvia, Kultareuna-kahvikermaa, Lahden Erikoisolutta ja Pikku Fennia -savukkeita. Elokuvassa esitellään Suomen Rudolf Valentinoksi kutsuttu Teuvo Tulio ja Harold Lloydin kaksoisolento Josef Liebkind. == Lähteet == == Aiheesta muualla == * Ravintolayleisöä kameran silmällä, Elävä Muisti-sivusto Luokka:Vuoden 1930 suomalaiset elokuvat Luokka:Suomalaiset dokumenttielokuvat Luokka:Suomalaiset mustavalkoelokuvat Luokka:Suomalaiset mykkäelokuvat
Timbuktun paššakunta

Timbuktun paššakunta oli marokkolaisten sotilaiden hallitsema valtio nykyisen Malin alueella 1600–1700-luvuilla. Sen keskuksena toimi Timbuktun kaupunki. Marokon sulttaanin Ahmad al-Mansurin lähettämät joukot valloittivat songhaivaltakunnan 1500-luvun lopussa. Sen jälkeen aluetta hallitsivat Marokosta lähetetyt käskynhaltijat eli paššat. Marokon kiinnostus aluetta kohtaan katosi nopeasti ja Saharan ylittämiseen liittyvät vaikeudet heikensivät yhteyksiä. Marokkolaiset sotilaat solmivat avioliittoja songhainaisten kanssa ja muodostivat uuden etnisen ryhmän armat. He hallitsivat paššalik-nimellä kutsuttua aluetta, joka ulottui Nigerin keskijuoksulla Djennéstä Gaon eteläpuolelle. Viimeinen Marokosta lähetetty pašša saapui Timbuktuun vuonna 1604. Vuonna 1646 sotilaat valitsivat joukostaan ensimmäisen Länsi-Sudanissa syntyneen paššan. Yhteys Marokkoon katkesi muodollisesti vuonna 1660. Timbuktun paššakunnan historia on täynnä vallanvaihdoksia, kapinoita ja sisäisiä konflikteja. Sen itsenäisyyden aikana vaihtui 150 paššaa. Valtion talous perustui ammattisotilaiden harjoittamaan ryöstelyyn. Armat kävivät sotia Dendin alueelle vetäytyneiden songhaiden ja Macinan fulbepaimentolaisten kanssa. Paššakunnan vallan muodollisesti tunnustaneet tuaregit kapinoivat ja hyökkäilivät Saharan kauppakaravaanien kimppuun. Kauppiaiden ja kaupunkilaisten ankara verotus tuhosi lopullisesti alueen talouselämän. Paššakunta kärsi ratkaisevan tappion tuaregeille Toyassa vuonna 1737 käydyssä taistelussa. Armat vetäytyivät Timbuktuun ja luovuttivat Nigerin keskijuoksun tuaregien hallintaan. Vuonna 1775 hävinnyt pašša-nimitys otettiin uudelleen käyttöön vuonna 1795, mutta se katosi lopullisesti vuonna 1833, kun Macinan fulbet löivät armat Dirén taistelussa. ==Lähteet== Luokka:Afrikan entiset valtiot Luokka:Malin historia
Zimbabwen ilmavoimat

Zimbabwen ilmavoimat () ovat Zimbabwen armeijan ilmavoimat. Se tunnettiin Rhodesian ilmavoimina vuoteen 1980 asti. Se osallistui Mosambikin sisällissotaan ja toiseen Kongon sotaan. Luokka:Zimbabwe Luokka:Ilmavoimat
Jolene Marie Rotinsulu

Jolene Marie Cholock-Rotinsulu (s. 15. syyskuuta 1996 Santa Ana, Kalifornia, Yhdysvallat) on yhdysvaltais-indonesialainen näyttelijä, malli ja missi. Hän edusti Indonesiaa vuoden 2019 Miss International -kilpailussa. Rotinsulu voitti Puteri Indonesia Lingkungan -kilpailun vuonna 2019, ja pääsi edustamaan maataan Miss International -kilpailussa Tokiossa 12. joulukuuta 2019. == Lähteet == == Aiheesta muualla == * Luokka:Indonesialaiset mallit Luokka:Missit Luokka:Vuonna 1996 syntyneet Luokka:Elävät henkilöt
Andrew Hutchinson

Andrew Thomas Hutchinson (s. 24. maaliskuuta 1980 Evanston, Illinois, Yhdysvallat) on yhdysvaltalainen uransa lopettanut jääkiekkoilija, joka pelasi puolustajana. Hän pelasi urallaan NHL-liigassa 140 ottelua edustaen Nashville Predatorsia, Carolina Hurricanesia, Tampa Bay Lightningia, Dallas Starsia sekä Pittsburgh Penguinsia. == Peliura == Nashville Predators varasi Hutchinsonin vuoden 1999 NHL:n varaustilaisuudessa 54. pelaajana. Hän debytoi seurassa kaudella 2003–2004, ja ensimmäisen ottelunsa hän pelasi 17. lokakuuta 2003 Columbus Blue Jacketsia vastaan. Ensimmäisen NHL-maalinsa Hutchinson iski 8. tammikuuta 2004 Colorado Avalanchea vastaan. Kaudet 2005–2007 hän pelasi Carolina Hurricanesissa, joista ensimmäisellä tuli Stanley Cup. Hutchinson toimi AHL-kaudella 2007–2008 Hartford Wolf Packin kapteenina ja teki sillä kaudella 67 otteluun 64 pistettä, joka oikeutti Eddie Shore Awardiin ja liigan puolustajien pistepörssin ykköspaikkaan. Tämän jälkeen Hutchinson pelasi vielä kolmella kaudella Tampa Bay Lightningissä, Dallas Starsissa sekä Pittsburgh Penguinsissa mutta vain yhteensä 45 ottelua. Hän lopetti uransa KHL:ssä pelatun kauden 2014–2015 jälkeen. Yhteensä hän pelasi NHL:ssä 140 ottelua saldolla 12+27=39. == Perhe == Hutchinsonin vaimon nimi on Andrea ja heillä on poika Cole sekä tytär Avery. == Lähteet == Luokka:Elävät henkilöt Luokka:Vuonna 1980 syntyneet Luokka:Yhdysvaltalaiset jääkiekkoilijat Luokka:Nashville Predatorsin varaamat pelaajat
Vesa Linja-aho

Vesa Martti Olavi Lucifer Linja-aho (s. 1981) on espoolainen sähkö- ja elektroniikka-alan opettaja, toimittaja ja tietokirjailija. Linja-ahon artikkeleita ja kolumneja on julkaistu muun muassa Sähkö & Tele -lehdessä, Kirjastolehdessä, Skrollissa, Skeptikossa ja Opettaja-lehdessä. == Teoksia == * Sähkö- ja hybridiajoneuvojen sähkötyöturvallisuus. Autoalan koulutuskeskus, 2012. * Sähkötekniikan ja elektroniikan harjoituskirja korkeakouluille. Avoimet oppimateriaalit, 2014. * Sähkö ja kaasu kuljettaa; hybridi-, sähkö- ja kaasuautojen turvallisuusperusteita pelastushenkilöstölle. Metropolia, 2014. * Ostaisinko sähköauton?. Into, 2016. * Voiko se olla totta? – skeptisiä näkökulmia nykymenoon (toim. Tiina Raevaara). Tähtitieteellinen yhdistys Ursa, 2017. * Sähköautot ja latausjärjestelmät (toim. Matti Orrberg). Sähköinfo, 2019. * Kysymyksiä sähköautoista - SATL:n asiantuntijat vastaavat (useita tekijöitä). Suomen Autoteknillinen Liitto, 2020. * Sähkö- ja hybridiautojen sähkötyöturvallisuus. Suomen Autoteknillinen Liitto ry, 2021 * Litiumioniakkutekniikka : rakenne, ominaisuudet ja turvallisuus.Suomen Autoteknillinen Liitto ry, 2022 == Lähteet == Luokka:Suomalaiset opettajat Luokka:Vuonna 1981 syntyneet Luokka:Elävät henkilöt
Xbox (tuotesarja)

Xbox on Microsoftin tuotesarja, joka sai alkunsa Xbox-pelikonsolin julkaisun yhteydessä. == Pelikonsolit == * Xbox (2001) * Xbox 360 (2005) * Xbox One (2013) ** Xbox One S (2016) ** Xbox One X (2017) * Xbox Series X ja Series S (2020) == Oheislaitteet == * Xbox-ohjain * Kinect == Palvelut == * Xbox Live * Microsoft Storehttps://www.xbox.com/fi-FI/microsoft-store * Xbox Game Passhttps://www.xbox.com/fi-FI/xbox-game-pass * Project xCloudhttps://www.xbox.com/fi-FI/xbox-game-streaming/project-xcloud == Lähteet == *
Diamela Eltit

Diamela Eltit (s. 24. elokuuta 1949 Santiago de Chile) on chileläinen kirjailija. Hän on ollut Neustadt-palkinnon ehdokkaana. == Lähteet == Luokka:Chileläiset kirjailijat Luokka:Vuonna 1949 syntyneet Luokka:Elävät henkilöt
Eero Ojala

Eero Samuli Ojala (s. 25. lokakuuta 1984) on suomalainen näyttelijä. Näyttelijäntyön ohella Ojala on toiminut dramaturgina, teatteriohjaajana ja käsikirjoittajana. == Ura == Ojala valmistui teatteritaiteen maisteriksi vuonna 2016, mutta hän on tehnyt uraansa jo 2000-luvun alusta alkaen. Ojala on näytellyt muun muassa Oulun kaupunginteatterissa ja Koko-teatterissa. 2010-luvun jälkipuoliskolla Ojalan taiteellisen uran kiintopisteenä on ollut espoolainen Teatteri Hevosenkenkä. Ojalan roolitehtäviä ovat olleet muun muassa Jakov näytelmässä Lokki, Simeoni näytelmässä Seitsemän veljestä ja Janne näytelmässä Myrskyluodon Maija. Ojalalla on ollut muutamia sivurooleja suomalaisissa elokuva- ja televisiotuotannoissa, kuten levy-yhtiön mies elokuvassa Veljeni vartija (2018). Ojala on työskennellyt myös runonlausujana ja juontajana. == Valikoitu rooliluettelo == *useita rooleja (Populäärimusiikkia Vittulajänkältä, Oulun kaupunginteatteri, 2003) *Jakov (Lokki, Oulun kaupunginteatteri, 2006) *rooli (Laiha mies, Koko-teatteri, 2011) *Zucco ym. (Roberto Zucco, Vapaa Teatteri, 2015) *Simeoni (Seitsemän veljestä, Ryhmäteatteri, 2017) *Kemp (Täti ja minä, Riihimäen Teatteri, 2018) *Janne (Myrskyluodon Maija, Rovaniemen Teatteri, 2018) == Lähteet == == Aiheesta muualla == *Eeroojala.net Luokka:Suomalaiset dramaturgit Luokka:Suomalaiset käsikirjoittajat Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1984 syntyneet Luokka:Elävät henkilöt
Juovanelisilmä

Juovanelisilmä (Anableps microlepis) on nelisilmien heimoon kuuluva kalalaji. Lajia tavataan Pohjois-Amerikassa ja Etelä-Amerikassa. Juovanelisilmä kasvaa yleensä noin 15 senttimetrin mittaiseksi. Suurimmillaan se voi olla 32 cm pitkä ja painaa 500 grammaa. Laji kuvattiin tieteelle vuonna 1844. == Lähteet == Luokka:Hammaskarppikalat
Dendi

Dendi on historiallinen alue Nigerjoen laaksossa nykyisessä Nigerin tasavallassa ja sen lähialueilla. Songhaivaltakunnan kaakkoisosassaGeneral History of Africa, s. 198. Kukiyan ja Tillabérin eteläpuolella sijainnutThe Cambridge History of Africa, s. 165. Dendi oli läntisen Kurminan ohella valtakunnan suurin maakunta. Sen käskynhaltija oli songhaivaltakunnan kolmanneksi tärkein mies ja vastuussa sen etelärajan puolustamisesta.General History of Africa, s. 198–199. Askia Muhammadin kaapattua vallan Sonni Alin jälkeläiset siirtyivät Dendiin vieden mukanaan islamia edeltäneet songhaiperinteet. Marokon hyökättyä songhaivaltakuntaan vuonna 1591 sen hallitsija askia Ishaq II vetäytyi Dendiin. Askia Dawudin poika Nuh jatkoi sissisotaa marokkolaisia vastaan, kärsi tappion Homborissa, ja hänet syrjäytti hänen veljensä Harun vuonna 1599. Harun johdatti armeijansa Homborin kautta Macinaan vuonna 1608 ja voitti seuraavana vuonna marokkolaiset kapinoivassa Djennéssä.The Cambridge History of Africa, s. 165–166. Askia al-Amin (1612–1618) vakautti olot Dendissa, ja hänen seuraajansa Dawud solmi rauhan Timbuktun paššan kanssa vuonna 1629. Dawudia kuvataan verenhimoiseksi hallitsijaksi, jonka veli Ismail pakeni murhayritystä Timbuktuun. Ismail palasi vuonna 1639 armojen kanssa Dendiin ja syrjäytti veljensä. Hän ei kuitenkaan halunnut luopua itsenäisyydestä, minkä johdosta armat valtasivat maan pääkaupungin Lulamin ja nimittivät uuden hallitsijan, jonka paikallinen väestö pian hylkäsi. Dendi oli jälleen itsenäinen, mutta hallitsijasuvun jäsenten kilpailu hajotti sen joukoksi pikkuvaltioita. Tuaregit valtasivat Nigerjoen laakson 1700-luvun lopulla, mutta he eivät onnistuneet alistamaan lännestä nykyisen Niameyn ympäristöön muuttaneita songhainkielisiä djermoja.The Cambridge History of Africa, s. 166–167. Dendin valtakunnan hajottua 1600-luvun lopulla osa songhaista muutti djermojen eteläpuolelle nykyisten Nigerian, Nigerin ja Beninin rajojen yhtymäkohtaan. He alistivat alueen kantaväestön tiengat ja muodostivat uuden Dendin, josta ei kuitenkaan tullut yhtenäistä valtiota. Alue joutui sittemmin Borgun alaisuuteen, ja yhteydet hausoihin voimistivat islamin vaikutusta.The Cambridge History of Africa, s. 190–191. Songhainkielisiä dendejä muutti 1700-1800-luvuilla etelään Hausamaan ja Gonjan välisille karavaanireiteille. He muodostivat Djougoussa, Parakoussa ja Nikkissä vaikutusvaltaisen vähemmistön, jonka kieli toimii Pohjois-Beninin muslimien lingua francana.The Cambridge History of Africa, s. 191. ==Lähteet== * * ===Viitteet=== Luokka:Afrikan entiset valtiot Luokka:Beninin historia Luokka:Nigerin historia Luokka:Songhaivaltakunta
Viherkeijukolibri

Viherkeijukolibri (Heliothryx auritus) on kolibreihin kuuluva lintulaji. Lajia tavataan laajalta alueelta Etelä-Amerikasta. ==Koko ja ulkonäkö== Viherkeijukolibri voi kasvaa noin 10-13 cm pitkäksi. Naaras on hieman koirasta kookkaampi. Lajin pää ja selkä ovat väriltään kirkkaan vihreät. Otsa ja silmäkulmajuova ovat mustat ja silmäkulmajuova päättyy sinisenviolettiin laikkuun. Viherkeijukolibrikoiraan vatsa on valkoinen ja naaraalla se on harmaaviiruinen. Linnun pyrstö on pitkähkö ja sen pituus vaihtelee hieman alalajeittain. Väriltään se on valkoinen lukuun ottamatta keskimmäisiä sinimustia sulkia. Viherkeijukolibrin nokka on muihin kolibreihin verrattuna suhteellisen lyhyt ja suora. ==Levinneisyys ja elinympäristö== Viherkeijukolibria tavataan hyvin suuresta osaa Amazonin allasta ja Brasilian itäosista Bahiasta São Paulon osavaltioon asti. Sen elinympäristöä ovat kosteat metsät. Linnun ravintoa on pääasiallisesti kukkien mesi ja se syö myös hyönteisiä. Viherkeijukolibrin pesimäkausi kestää todennäköisesti läpi vuoden. Naaras rakentaa kuppimaisen pesän sammalista ja muista kasvimateriaaleista. ==Lähteet== Luokka:Kolibrit
Sarvisalo (Kuhmoinen)

Sarvisalo on Päijänteen saari Pirkanmaalla Kuhmoisissa. == Maantietoa == Saari on 1,7 kilometriä pitkä, 1,1 kilometriä leveä ja sen pinta-ala on 1,3 neliökilometriä . Se sijaitsee Tehinselän länsiosassa aivan Sarviniemen edustalla olevassa saariryhmässä. Saariryhmä suojaa lahtea, jonka pohjukassa sijaitsee Kuhmoisten kirkonkylä. Saariryhmään kuuluvat myös etelässä sijaitseva Lampsalo, kaakkoinen Vähä Aitasalo ja idässä sijaitsevat saaret Suppa ja Hyllä. Saari on alttiina itäisille ja pohjoisille tuulille, joiden suunnissa on yli kolme kilometriä esteetöntä järvenselkää. Mantereelle on matkaa lähes 700 metriä ja tässä niemen edessä kulkevassa salmessa sijaitsee 17 pientä saarta tai luotoa. Näitä ovat esimerkiksi Uittosaari, Sikosaaret, Vähä-Ilves, Iso-Ilves ja Leppanatakko. Samaan saariryhmään kuuluvat vielä Sarvisalon pohjoispuolella sijaitsevat Iso Heinäsaari, Vähä Heinäsaari, Kalliosaari, Silmätakko ja Kaikale. Sarvisalon kaakkoispuolella on vielä pieni Laivasaari. Saaren rantaviiva on ilmeeltään melko selkeä, vaikka rannoilla esiintyykin pieniä niemiä ja lahtia. Saaren sisäosissa on paljon matalia mäkiä, joiden välisiä on ojitettuja laaksoja. Peltoja ei ole ja koko saari on nykyään talousmetsää. Saaren korkein mäki kohoaa Päijänteestä 37 metrin korkeuteen ja se sijaitsee saaren kaakkoisosissa. Saaren ainoa pysyvästi asuttu tila on ollut Sarvisalon maatila, joka sijaitsee saaren koillispuolella. Myös keskellä saarta sijaitsee rakennus. Rannoille on rakennettu yhdeksän vapaa-ajan asuntoa. Saaressa ei ole muita teitä kuin maatilata pohjoisrantaan johtava kärrypolku. Saariryhmän sisällä kulkee veneväylä, joka ohittaa Sarvisalon sen eteläpuolelta. Itse Sarvisalossa ei ole veneilijöille osoitettua maihinnousu- ja nuotiopaikkaa, mutta saaren koillispuolella sijaitsevassa pienessä Kaikaleen saaressa sellaiset paikat on. == Luontoarvoja == Saaresta on Päijänteen saaristojen inventointihankkeessa löytynyt laaja lehmusmetsikkö, jossa on kymmeniä runkomaisia lehmuksia. Samassa yhteydessä havaittiin purosuomusammalta kasvavan saarella. == Historiaa == Sarvisaloon saapui vakituinen asutus 1760-luvulla, jolloin alkoi myös maanviljelytoiminta. Saaressa hankittiin myöhemmin lisätuloja polttamalla tervaa. Päijänteen saaristoissa alettiin rakentamaan huviloita, joita rakennettiin tällekin alueelle 1930-luvulla. Sarvisalossa tällainen oli Rasin huvila saaren eteläosassa. Rasissa majailivat myös sotavangit, joita käytettiin metsätöissä eri saarilla.Päijänteen saaristoinventointihanke , s.30–32, 46 2015 Vuoden 1938 talouskartassa on saaressa torppa ja maatilatila, joka sijaitsee saaren pohjoisosassa. Saarelle on piiretty viisi peltopalstaa . Vuoden 1965 peruskartassa on yksitoista peltopalstaa ja saaren pohjoisosassa sijaitsee maatila. 1960-luvulla alkoi saaristossa muuttoliike manterelle, joka koski myös Sarvisaloa . Vuoden 1985 kartassa on kaikki peltomaat metsitetty ja jäljellä on vain niiden viisi metsäojaa. == Huomautukset == == Lähteet == Luokka:Päijänteen saaret Luokka:Kuhmoisten saaret
Hosainoff (yritys)

Oy Hosainoff oli Laatokan Karjalassa Salmin pitäjässä 1908–1929 toiminut sahaustoimintaa ja puutavaran vientiä harjoittanut metsäteollisuusyritys.Harri Pelkonen : Laatokan Karjalan sahateollisuuden historiaa. Viipurin Suomalaisen Kirjallisuusseuran toimitteita 13. Helsinki 2001, sivut 64, 74Sortavalan liikeyrityksiä, Manportin sivutMauno Turunen : Salmi Sahojen ja laivojen pogosta Maakauppias Wasili Hosainoff perusti liikkeen jo 1872 Salmin kirkonkylässä ja liikkeen toimintaan tulivat mukaan sitten vuoteen 1880 mennessä myös hänen veljensä Mihail ja Ivan. Hosainoffien liike harjoitti halkokauppaa Pietariin ja sekatavarakauppaa Raja-karjalan alueella. Hosainoffit aloittivat sitten myös sahaustoiminnan 1892 Miinalan sahalla Salmissa ja hankkivat Laatokalla ja Nevalla tapahtunutta puutavarakuljetusta varten neljä höyryhinaajaa ja yli 20 proomua. Liikkeen laivastoa varten varustettiin myös telakka. Suurimmillaan laivastoon kuului 5 hinaajaa, 120 proomua ja kaksi matkustajalaivaa Koitto ja Ostro, jotka kulkivat Salmin—Pitkärannan—Valamon—Sortavalan— Käkisalmen—Konevitsan—Pietarin välillä. Uusi 4-raaminen sahalaitos valmistui 1907. Liikkeellä oli oma konttori Pietarissa ja liike vei sahatavaraa Pietarin kautta pääasiassa Englantiin. Vuonna 1908 liikkeestä muodostettiin osakeyhtiö nimellä Osakeyhtiö Hosainoff. Ruoka- ja siirtomaatavarakauppaa harjoitettiin myös ja suurin kauppa oli Salmin Tulemassa. Yhtiöllä oli kauppa- ja tukkuliike myös Sortavalassa. Yhtiö joutui vaikeuksiin 1917 kun Salmin saha tuhoutui heinäkuussa tulipalossa puutavaravarastoineen, yhtiön Venäjällä ollut omaisuus takavarikoitiin Venäjän vallankumouksen jälkeen ja yhtiön perustaja ja johtaja Wasili Hosainoff kuoli samoihin aikoihin. Vuoden 1920 tienoilla yhtiön tilanne kuitenkin alkoi parantua ja sahaustoimintaa päästiin laajentamaan. Venäjän rajan sulkeutumisen vuoksi puutavara kuljetettiin Käkisalmeen ja puutavara vietiin ulkomaille nyt Viipurin Makslahden kautta. Yhtiö perusti tätä varten konttorit Käkisalmeen ja Viipuriin. Yhtiöllä oli 1923 perustettu Kexholm Timberin sahalaitos Käkisalmessa mutta tämä saha paloi jo 1925 eikä sitä rakennettu uudelleen. 1920-luvulla yhtiöllä oli viisi höyryalusta (niiden joukossa napatutkija Adolf Erik Nordenskiöldin aikoinaan käyttämä Sofia-laiva), tervahöyry ja useita kymmeniä proomuja. Salmissa sijaitsi yhtiön uudelleenrakennettu saha, laivatelakka ja korjauspaja. Vuotuinen sahausmäärä oli noin 50–60 000 kuutiometriä. Sahatavaran lisäksi vietiin ulkomaille Hollannin pelkkoja, kaivospuita ja paperipuuta. Oy Hosainoff joutui 1929 suoritustilaan, yhtiöllä oli varoja 26,9 miljoonaa markkaa ja velkoja 27,1 miljoonaa markkaa. Hosainoffin 1930 tapahtuneen konkurssin jälkeen Salmin sahaustoiminta ei enää elpynyt vaikka lamavuodet päättyivätkin. == Lähteet == == Aiheesta muualla == * Kaarle Sulamaa : Lännen ja idän rajalla: Salmin historiaa vuoteen 1944 Luokka:Salmi Luokka:Entiset suomalaiset metsäteollisuusyhtiöt Luokka:Suomen teollisuushistoria
Ray Cooney

Raymond George Alfred Cooney (30. toukokuuta 1932, Lontoo ) on englantilainen näytelmäkirjailija ja näyttelijä. Ray Cooney aloitti uransa näyttelijänä 1940-luvun puolivälissä Brian Rixin teatteriseurueessa, joka oli erikoistunut farsseihin. Siellä hän oppi farssien rytmin ja kaiken siitä, mikä toimii näyttämöllä ja mikä ei. Sattuman kautta hän päätyi kirjoittamaan näytelmiä. Hänen ensimmäinen käsikirjoituksensa oli vuonna 1961 valmistuneeseen komediaelokuvaan What a Carve Up!, jonka hän kirjoitti Tony Hiltonin kanssa. Hänen kanssaan valmistui myös vuonna 1966 ensimmäinen farssinäytelmä One for the Pot, josta tuli menestys. Cooney on ollut tuottelias, ja hän on kirjoittanut yli 20 komediaa. Suosituin hänen farsseistaan on ollut Juokse lempesi edestä (Run for Your Wife, 1983), joka esitettiin Lontoon West Endissä yhdeksän vuoden ajan, mikä on kauemmin kuin mitään muuta komediaa. Ray Cooney on saanut brittiläisen imperiumin ritarikunnan arvonimen (OBE) kotimaansa näytelmäkirjallisuuden hyväksi tehdystä työstä. Hänellä on kaksi poikaa, joista Michael Cooney on tehnyt uraa kirjailijana, ohjaajana ja tuottajana. == Ray Cooneyn käsikirjoituksia == * One for the Pot (1966) * Move Over Mrs. Markham (1969), Vuoroin vieraissa * Two into One (1981), Ministeriä viedään * Run for Your Wife (1983), Juokse lempesi edestä / Juokse vaimosi edestä * It Runs in the Family (1987), Sukuvika * Out of Order (1991), Hulvaton hotelli / Valheessa vara parempi / Säpinää seurahuoneella / Munaako herra ministeri * Funny Money (1994), Riemurahat * Caught in the Net (2001), Koukussa / Kuumat linjat / Linjat kuumina / Verkossa * Tom, Dick and Harry (2003), Voi Veljet! / Tom, Dick & Harry ==Lähteet== Luokka:Englantilaiset näytelmäkirjailijat Luokka:Englantilaiset näyttelijät Luokka:Englantilaiset teatterinäyttelijät Luokka:Vuonna 1932 syntyneet Luokka:Elävät henkilöt
Eino Raitio

Eino Juhani Raitio (2. heinäkuuta 1882 Sortavala – 7. huhtikuuta 1936 Helsinki) oli suomalainen viulisti, viulunsoiton opettaja ja orkesterinjohtaja.Otavan Iso Musiikkitietosanakirja 4, s. 664. Helsinki 1978. ISBN 951-1-04763-9 Hänen veljensä oli säveltäjä Väinö Raitio.Hillila, Ruth- Esther – Hong, Barbara Blanchard: Historical Dictionary of the Music and Musicians of Finland. Greenwood Press, Westport, Conn. 1997 (Google-kirjat.) Raitio opiskeli Helsingin musiikkiopistossa 1901–1906 Viktor Nováčekin oppilaana ja sen jälkeen Münchenissä 1906–1907, Pietarissa 1908–1910 Leopold Auerin johdolla sekä Berliinissä 1919–1923. Hän oli opettajana Helsingin musiikkiopistossa 1911–1936. Raitio johti 1930–1934 perustamaansa Helsingin teatteriorkesteria, ja hän perusti myös Helsingin työväenorkesterin ja johti sitä. Äänielokuvan tulo Suomeen vuonna 1929 aiheutti sen että elokuvateattereissa ei enää tarvittu mykkäelokuvien esitystä säestäneitä orkestereita ja suuri joukko elokuvateatterimuusikkoja joutui työttömiksi. Eino Raitio kokosi syksyllä 1930 työttömistä muusikoista 24 miehisen Helsingin teatteriorkesterin, jolle järjestyi työtä Helsingin kolmessa suurimmassa teatterissa.Muusikerialalla tilanne vaikeampi kuin koskaan aikaisemmin. Elokuvamuusikerien suuri ammattikunta käytännöllisesti katsoen lakannut olemasta, Helsingin Sanomat, 24.04.1931, nro 110, s. 4, Kansalliskirjaston digitaaliset aineistot Eino Raitio oli mukana IKL:n toiminnassa ja johti liikkeen omistaman Musta Karhu -ravintolan orkesteria Helsingissä. Eino Raition veli Väinö Raitio sävelsi 1933 liikkeelle omistetun Mustapaitojen marssin, jonka sanoitti Heikki Asunta.Poroila, Heikki: Yhtenäistetty Väinö Raitio: Teosten yhtenäistettyjen nimekkeiden ohjeluettelo. Suomen musiikkikirjastoyhdistyksen julkaisusarja 163. Helsinki 2013. (Mustapaitojen marssi, s. 15.) Jalkanen, Pekka: 1930-luku – katse taaksepäin. Pomus. Urkuri Janne Raitio oli Eino Raition poika. == Lähteet == Luokka:Suomalaiset viulistit Luokka:Suomalaiset kapellimestarit Luokka:Orkesterinjohtajat Luokka:Vuonna 1882 syntyneet Luokka:Vuonna 1936 kuolleet
Reinach (Basel-Landschaft)

Reinach on kaupunki Pohjois-Sveitsissä Basel-Landschaftin kantonissa. Siellä on vajaat 20 000 asukasta. == Sijainti == Reinach sijaitsee Birsjoen länsipuolella. Baselin kaupunki ja Muttenz ovat Reinachin pohjoisia rajanaapureita, joiden kanssa Reinach muodostaa yhtenäisen kaupunkialueen. == Liikenne == Moottoritietyyppinen valtatie H18 Muttenzista Aeschiin kulkee Reinachin itäosan poikki. Baselin liikennelaitoksen raitiotieverkko ulottuu Reinachiin. Bruderholz2.JPG| Vuonna 1499 käytyyn svaabilaissotaan liittyneen Bruderholzin taistelun muistomerkki Reinachissa. B-Reinach-BL-Ref-Kirche.jpg| Reinachin reformoitu kirkko. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Basel-Landschaftin kunnat
David L. Goldfein

David Lee Goldfein (s. 1959) on Yhdysvaltain ilmavoimien neljän tähden kenraali. Heinäkuusta 2016 lähtien hän on toiminut Yhdysvaltain ilmavoimien esikuntapäällikkönä. Hän on toinen amerikanjuutalainen, joka on toiminut tehtävässä. Goldfein valmistui Coloradossa sijaitsevasta Yhdysvaltain ilmavoimien akatemiasta vuonna 1983. Hän on suorittanut taistelulentoja Operaatio Desert Shieldissa, Operaatio Desert Stormissa, Operaatio Allied Forcessa ja Operaatio Enduring Freedomissa. Lentotunteja Goldfeinilla on noin 4200. Goldfeinin General Dynamics F-16 Fighting Falcon -hävittäjäkone ammuttiin alas 2. toukokuuta 1999 Serbiassa Allied Shieldin aikana. Naton helikopterit pelastivat hänet. ==Lähteet== ===Viitteet=== == Aiheesta muualla == Luokka:Yhdysvaltain ilmavoimien kenraalit Luokka:Amerikanjuutalaiset Luokka:Vuonna 1959 syntyneet Luokka:Elävät henkilöt
Michael Cooney

Michael Cooney (1967, Lontoo) on englantilainen näytelmäkirjailija, ohjaaja ja tuottaja. Michael Cooney on tehnyt käsikirjoituksen James Mangoldin vuonna 2003 valmistuneeseen elokuvaan Identity. Hänen tunnetuin teatterifarssinsa on vuonna 1996 ensi-illan saanut Cash On Delivery, joka tunnetaan suomenkielisillä nimillä Ilmasta rahaa ja Puhtaana käteen. Lisäksi hän on kirjoittanut isänsä, näytelmäkirjailija Ray Cooneyn kanssa farssin Voi Veljet! Tom, Dick & Harry. Michael on naimisissa näyttelijä Jessica Collinsin kanssa. ==Lähteet== Luokka:Englantilaiset näytelmäkirjailijat Luokka:Vuonna 1967 syntyneet Luokka:Elävät henkilöt
Reinach

Reinach tarkoittaa muun muassa seuraavia: == Paikannimiä == * Reinach, kaupunki Sveitsissä Baselin eteläpuolella * Reinach, kunta Sveitsissä Zürichin länsipuolella. == Henkilöitä == * Adolf Reinach, saksalainen filosofi
Ethan Bear

Ethan Bear (s. 26. kesäkuuta 1997) on kanadalainen jääkiekkoilija. Bear on pelipaikaltaan puolustaja ja laukoo oikealta. Hän edustaa NHL-seura Washington Capitalsia. Edmonton Oilers varasi Bearin viidennellä kierroksella vuoden 2015 varaustilaisuudessa. Joulukuussa 2020 Bear teki Oilersin kanssa kaksivuotisen ja yhteensä neljän miljoonan dollarin arvoisen jatkosopimuksen. https://www.tsn.ca/edmonton-oilers-bring-back-ethan-bear-on-two-year- deal-1.1569947 Bear on 13. lokakuuta 2019 mennessä pelannut 23 NHL- runkosarjaottelua tehden yhden maalin ja neljä syöttöä eli viisi tehopistettä. Heinäkuussa 2021 Oilers kauppasi Bearin Carolina Hurricanesiin vaihdossa hyökkääjä Warren Foegeleen.https://www.sportsnet.ca/nhl/article/oilers-trade- defenceman-ethan-bear-hurricanes-forward-warren-foegele/ Lokakuussa 2022 Hurricanes kauppasi Bearin Vancouver Canucksiin vaihdossa viidennen kierroksen varausvuoroon vuoden 2023 varausvuoroon. https://www.tsn.ca/nhl/vancouver- canucks-ethan-bear-carolina-hurricanes-nhl-trade-1.1869850 Tammikuussa 2024 Bear teki vapaana pelaajana Washington Capitalsin kanssa kaksivuotisen ja yhteensä 4,125 miljoonan dollarin arvoisen sopimuksen. https://www.sportsnet.ca/nhl/article/defenceman-ethan-bear-signs-two- year-4-125m-deal-with-capitals/ ==Lähteet== * http://www.hockeydb.com/ihdb/stats/pdisplay.php?pid=164825 * https://www.nhl.com/player/ethan-bear-8478451 Luokka:Kanadalaiset jääkiekkoilijat Luokka:Washington Capitalsin pelaajat Luokka:Edmonton Oilersin varaamat pelaajat Luokka:Vuonna 1997 syntyneet Luokka:Elävät henkilöt
Katō Tomosaburō

Katō Tomosaburō (, 1. huhtikuuta 1861 Hiroshima – 24. elokuuta 1923 Tokio)Kato, Tomosaburo Portraits of Modern Japanese Historical Figures. Japanin parlamentin kirjasto. Viitattu 13.10.2019.Nordisk familjebok, täydennysosa (1924), s. 964–965 Runeberg.org. Viitattu 13.10.2019. oli japanilainen amiraali ja poliitikko, joka toimi Japanin pääministerinä vuosina 1922–1923. Katōn isä oli Hiroshiman klaaniin kuulunut samurai. Katō aloitti opintonsa keisarillisessa laivastoakatemiassa vuonna 1873. Hän sai vuonna 1886 luutnantin arvon ja meni vuonna 1888 opiskelemaan Isoon-Britanniaan.Rotem Kowner: Historical Dictionary of the Russo-Japanese War, s. 245. Rowman & Littlefield 2017. Google Books Ensimmäisen Kiinan–Japanin sodan aikana hän palveli esikuntatehtävissä ja risteilijä Yoshinon päällystössä. Katō yleni komentajakapteeniksi 1895, komentajaksi 1897 ja kommodoriksi 1899. Hän oli 1896–1898 opettajana laivastokoulussa ja sen jälkeen risteilijä Tsukushin päällikkönä. Joulukuussa 1903 hänestä tuli Japanin 2. laivaston esikuntapäällikkö, missä tehtävässä hän oli Venäjän–Japanin sodan puhjetessa seuraavana vuonna. Hänet ylennettiin syyskuussa 1904 kontra-amiraaliksi ja nimitettiin tammikuussa 1905 koko yhdistetyn laivaston esikuntapäälliköksi. Katō oli laivaston komentajan Tōgō Heihachirōn tärkeä yhteistyökumppani ja osallistui Tsushiman meritaisteluun Tōgōn lippulaivalla Mikasalla. Katōsta tuli vuonna 1906 Japanin apulaismeriministeri. Hänet ylennettiin vuonna 1908 vara-amiraaliksi ja nimitettiin seuraavana vuonna Kuren laivastopiirin komentajaksi. Vuonna 1913 hänestä tuli yhdistetyn laivaston komentaja ja vuonna 1915 hän sai amiraalin arvon. Samana vuonna hänet nimitettiin meriministeriksi Ōkuma Shigenobun toiseen hallitukseen, ja hän jatkoi tässä virassa myös kolmessa seuraavassa hallituksessa. Vuonna 1920 hänet korotettiin paroniksi ja nimitettiin parlamentin ylähuoneen jäseneksi. Katō osallistui talvella 1921–1922 Washingtonin konferenssiin Japanin täysivaltaisena pääkomissaarina. Pääministeri Takahashi Korekiyon erottua Katō muodosti kesäkuussa 1922 uuden hallituksen, jossa hän toimi pää- ja meriministerinä. Katōn hallitus päätti hyväksyä Washingtonin laivastosopimuksen ja vetää Japanin interventiojoukot pois Siperiasta. Lisäksi se sääti lain valamiehistöjen käyttöönotosta Japanin oikeuslaitoksessa. Katō kuoli äkisti virassa ollessaan vuonna 1923. Hänet ylennettiin postuumisti laivastoamiraaliksi (genshui) ja korotettiin varakreiviksi. ==Lähteet== ==Aiheesta muualla== Luokka:Japanilaiset amiraalit Luokka:Japanin pääministerit Luokka:Vuonna 1861 syntyneet Luokka:Vuonna 1923 kuolleet
Pahalampi (täsmennyssivu)

Pahalampi voi tarkoittaa ainakin seuraavia: == Vesistöjä == * Pahalampi, lampi Heinolan kirkonkylällä * Pahalampi, lampi Jyväskylän Moksissa * Pahalampi, lampi Keuruun Monttosvuorella * Pahalampi, lampi Keuruun Sällinkylässä * Pahalampi, lampi Laukaan Rajajärvellä * Pahalampi, lampi Kouvolan Jaalassa * Pahalampi, lampi Mikkelin Häkkilässä * Pahalampi, lampi Mikkelin Rahikaisenkylässä * Pahalampi, lampi Petäjävedellä lähellä Louhimoa * Pahalampi, lampi Pieksämäellä * Pahalampi, järvi Pihtiputaan Liitonjoella * Pahalampi, järvi Saarijärven Heinäpohjalla * Pahalampi, lampi Saarijärven Hirvaanmäellä * Pahalampi, lampi Saarijärven Lehtomäellä * Pahalampi, lampi Tampereen Viinikassa * Pahalampi, järvi Viitasaaren Soliskylässä * Pahalampi, lampi Virtain Tulijoella * Pahalampi, lampi Äänekosken Laajarannassa * Iso Pahalampi, lampi Kouvolassa * Keskimmäinen Pahalampi, lampi Kouvolassa. Näiden lisäksi Suomessa on kymmeniä muitakin Pahalampia. == Muita == * Pahalampi, tamperelainen urheiluseura == Katso myös == * Pahalammi Luokka:Järvien täsmennyssivut
Doom (täsmennyssivu)

Doom voi tarkoittaa seuraavia: * Doom, id Softwaren pelisarja **Doom, vuoden 1993 peli ** Doom, vuoden 2016 peli ** Doom, vuoden 2005 elokuva ** Doom, lautapelisovitus * Doom, brittiläinen yhtye * Doom metal, musiikin tyylilaji
X1 (yhtye)

X1 (kor. 엑스원 Ekseuwon) oli eteläkorealainen yhtye, jonka muodosti CJ E&M; Mnetin Produce X 101 -ohjelman kautta. Yhtyeeseen kuului yksitoista jäsentä: Kim Yohan, Kim Wooseok, Han Seungwoo, Song Hyeongjun, Cho Seungyoun, Son Dongpyo, Lee Hangyul, Nam Dohyon, Cha Junho, Kang Minhee ja Lee Eunsang. Yhtye debytoi Swing Entertainmentin alaisuudessa 27. elokuuta 2019 Emergency: Quantum Leap EP:llä. Yhtye lopetti 6. tammikuuta 2020. == Entiset jäsenet == Nimi / Hangul Syntymäpäivä Syntymäpaikka Rooli Han Seungwoo (한승우) 24\. joulukuuta 1994 Buk-gu, Busan, Korean tasavalta johtaja, päävokalisti Cho Seungyoun (조승연) 5\. elokuuta 1996 Gyeonggi, Korean tasavalta päävokalisti, räppäri Kim Wooseok (김우석) 27\. lokakuuta 1996 Daedeok-gu, Daejeon, Korean tasavalta vokalisti Kim Yohan (김요한) 22\. syyskuuta 1999 Jungnang-gu, Soul, Korean tasavalta räppäri, vokalisti Lee Hangyul (이한결) 7\. joulukuuta 1999 Namdong-gu, Incheon, Korean tasavalta tanssija, vokalisti Cha Junho (차준호) 9\. heinäkuuta 2002 Hongseong-gun, Etelä-Chungcheong, Korean tasavalta vokalisti Son Dongpyo (손동표) 9\. syyskuuta 2002 Yeongdeok-gun, Pohjois-Gyeongsang, Korean tasavalta tanssija, vokalisti Kang Minhee (강민희) 17\. syyskuuta 2002 Suncheon- si, Etelä-Jeolla, Korean tasavalta vokalisti Lee Eunsang (이은상) 26\. lokakuuta 2002 Jeju, Korean tasavalta vokalisti Song Hyeongjun (송형준) 30\. marraskuuta 2002 Gyeongnam, Tongyeong, Korean tasavalta tanssija, räppäri, vokalisti Nam Dohyun (남도현) 10\. marraskuuta 2004 Incheon-si, Gyeonggi, Korean tasavalta räppäri == Historia == === Ennen debyyttiä: Produce X 101 === X1 koottiin Mnetin Produce X 101 -ohjelman kautta, joka alkoi 3. maaliskuuta 2019 ja päättyi saman vuoden heinäkuussa. Ohjelmaan osallistui 101 kilpailijaa ja kahdestakymmenestä viimeiseistä kilpailijasta valittiin kymmenen jäsentä yhtyeeseen katsojaäänien kautta. Yhdestoista jäsen eli X.-sijan jäsen valittiin lopuista kilpailijoista sen perusteella, kuka oli saanut sarjan aikana eniten ääniä. X1:n jäsenet virallistettiin 19. heinäkuuta 2019. Ennen ohjelmaan osallistumista moni jäsen oli ollut aktiivisena muissa yhtyeissä. Cho Seungyoun debytoi 2014 Uniq -yhtyeessä. Cho oli toiminut myös sooloartistina vuodesta 2016. Kim Wooseok debytoi vuonna 2015 UP10TION -yhtyeessä. Han Seungwoo debytoi Viction -yhtyeen johtajana 2016. === 2019: Debyytti === X1 allekirjoitti sopimuksen Swing Entertainmentin kanssa 2019. Yhtyeen tosi-TV-sarja X1 Flash alkoi 22. elokuuta. Yhtye debytoi 27. elokuuta Emergency: Quantum Leap EP:llä. "Flash" -kappaleeseen julkaistiin musiikkivideoon samana päivänä. === 2020: Hajoaminen === X1 hajosi 6. tammikuuta 2020, sillä jäsenien levy-yhtiöt eivät päässeet yhteisymmärrykseen yhtyeen jatkosta. Lopettamisen taustalla oli Mnetin Produce X 101 -ohjelman äänestysmanipulaatio. == Diskografia == === EP:t === * Emergency: Quantum Leap (2019) === Singlet === * "Flash" (2019) == Lähteet == Luokka:Eteläkorealaiset poikabändit
Münchenstein

Münchenstein on kaupunki Pohjois-Sveitsissä Basel-Landschaftin kantonissa. Siellä on runsaat 12 000 asukasta. == Sijainti == Münchenstein sijaitsee Birsjoen varrella viitisen kilometriä Baselin kaupungista kaakkoon. Münchenstein muodostaa yhtenäisen taajama-alueen naapurikuntiensa Baselin, Reinachin, Arlesheimin ja Muttenzin kanssa. == Liikenne == Moottoritietyyppinen valtatie H18 Muttenzista Aeschiin kulkee Münchensteinin poikki. Baselin liikennelaitoksen raitiotieverkko ulottuu Münchensteiniin. SBB:n rautatie Baselista Aeschin kautta Delémontiin kulkee Münchenbuchseen kautta. Birjoen ylittävä rautatiesilta romahti vuonna 1891. Kaikkiaan 78 ihmistä kuoli onnettomuudessa, joka on edelleen Sveitsin pahin junaturma. == Muuta == St. Jakobshalle, iso monitoimihalli, sijaitsee Münchensteinissa. == Lähteet == * === Viitteet === == Aiheesta muualla == * *
Hisar

Hisar on Intian Haryanan osavaltiossa sijaitseva kaupunki, joka toimii Hisarin piirikunnan hallinnollisena keskuksena. Kaupungin perusti Firuz Shah Tughluq vuonna 1356. 1500-luvulla Hisar oli Ibrahim Lodin valtakunnan tärkeä strateginen keskus, joka vaihtoi omistajaa Baburin voitettua hänet sodassa. Babur antoi kaupungin pojalleen Humayunille kiitokseksi sotamenestyksestä. Merkkinä kaupungin historiasta siellä sijaitsee Firuz Shah Tughlugin linnoituksen ja palatsin sekä useiden moskeijoiden jäänteet. Hisarin väkiluku on vuoden 2011 väestönlaskennan mukaan noin 300 000 henkeä. Uskonnoltaan 97 prosenttia on hindulaisia, sikhejä ja muslimeita on melkein prosentti kaupungin kokonaisväestöstä. Lukutaitoisten osuus on melkein 85 prosenttia. ==Lähteet== ==Aiheesta muualla== * Hisar: Hub of Haryana’s history Luokka:Haryanan kaupungit
Aesch (Basel-Landschaft)

Aesch on kaupunki Pohjois-Sveitsissä Basel-Landschaftin kantonissa. Siellä on runsaat 10 000 asukasta. == Sijainti == Aesch sijaitsee Birsjoen varrella kymmenkunta kilometriä Baselin kaupungista etelään. == Liikenne == Aeschiin kulkee moottoritietyyppinen valtatie H18 Baselin suunnasta Muttenzista. Baselin liikennelaitoksen raitiotieverkko ulottuu Aeschiin. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Basel-Landschaftin kunnat
Gustavo Núñez

Gustavo Núñez (s. 1965 Montevideo) on uruguaylainen fagotisti.Gustavo Núñez Conservatorium van Amsterdam Núñez opiskeli 16-vuotiaasta Kerry Camdenin johdolla Royal College of Musicissa, Lontoossa. Vuosina 1984–1988 hän suoritti opintoja Klaus Thunemannin johdolla Hannoverissa, Saksassa. Vuonna 1987 hän sai kansainvälisessä kilpailussa Genevessä Prix Suissen ja Münchenissä Carl Maria von Weber -palkinnon. Vuonna 1988 hän toimi fagotistina oopperatalossa Darmstadtissa. Vuonna 1989 hänet nimitettiin Bambergin sinfoniaorkesterin ensifagotistiksi, jona hän toimi, kunnes sai paikan Concertgebouw-orkesterista vuonna 1995. Núñez on levyttänyt muiden muassa Wolfgang Amadeus Mozartin, Antonio Vivaldin, Heitor Villa-Lobosin ja Sofija Gubaidulinan teoksia sellaisten orkesterien kuin Concertgebouw-kamariorkesterin ja Academy of St. Martin in the Fieldsin kanssa. Núñez on opettanut Düsseldorfin Robert Schumann -yliopistossa ja Kuningatar Sofían musiikkikoulussa, Madridissa. Hän on myös säännöllisesti vieraillut opettamassa Amsterdamin konservatoriossa. == Lähteet == Luokka:Uruguaylaiset muusikot Luokka:Fagotistit Luokka:Vuonna 1965 syntyneet Luokka:Elävät henkilöt
Günther Beck

Günther Beck (s. 31. joulukuuta 1976 Innsbruck, Tiroli) on itävaltalainen entinen ampumahiihtäjä. Hän on kilpaillut vuoden 2010 talviolympialaisissa ja ampumahiihdon maailmancupissa. == Ura == Beck kilpaili ensimmäisessä maailmancupissaan vuonna 1997 Östersundissa. Kaksi vuotta myöhemmin Beck voitti uransa ainoan voiton maailmancupissa vuonna 1999. Beck osallistui Itävallan mestaruuskilpailuihin vuonna 2003 ja sijoittui toiseksi. Samana vuonna hän lopetti uransa. == Lähteet == Luokka:Itävaltalaiset ampumahiihtäjät Luokka:Vuonna 1976 syntyneet Luokka:Elävät henkilöt
Lapsivesi

Lapsivesi tai sikiövesi on sikiötä suojaavien kalvojen (vesikalvo ja suonikalvo) sisällä olevan nesteen nimi, ja raskauden aikana sikiö kelluu kalvojen ympäröimässä nestepussissa.Lapsivesi - mitä se on? Lapsiveden meno voi tapahtua missä vaiheessa synnytystä tahansa. Synnytys voi myös käynnistyä lapsivedenmenolla, jonka jälkeen vasta alkavat supistukset. On myös mahdollista, että kalvot puhkeavat vasta lapsen syntymän yhteydessä.HUS: Lapsivedenmeno == Lähteet == Luokka:Embryologia Luokka:Obstetriikka
Kissat Suomessa

Tämä artikkeli käsittelee kissojen pitoa lemmikkinä Suomessa. Ensimmäiset maatiaiskissat saapuivat Suomeen noin tuhat vuotta sitten, rotukissat vasta 1800-luvulla. Vuonna 2016 Royal Caninin Taloustutkimuksella teettämän tutkimuksen mukaan oli Suomessa noin 1,3 miljoonaa kissaa. Vuonna 2014 SEY Suomen eläinsuojelu arvioi kissojen määrän olevan 600 000 ja miljoonan välillä. Kissoja hylätään Suomessa joka vuosi yli 20 000, joista noin puolet pääsee löytöeläintaloon ja noin kymmenesosa otetaan takaisin alkuperäiseen kotiinsa. Vuonna 2015 Suomessa rekisteröitiin 4 320 rotukissaa. Suosituin rotu oli ragdoll, joita rekisteröitiin 849 kissaa. == Lähteet == Suomessa